**JAVNO PREDUZEĆE**

**„ŠUMSKO PRIVREDNO DRUŠTVO**

**ZENIČKO – DOBOJSKOG KANTONA” d.o.o. ZAVIDOVIĆI**

Na osnovu člana 28. stav 1. tačka b) Zakona o javnim preduzećima u FBiH („Službene novine FBiH“, broj: 8/05, 81/09, 22/09 i 109/12), člana 23. stav 4. tačka b) i člana 24. Statuta Javnog preduzeća „Šumsko-privredno društvo Zeničko-dobojskog kantona „ d.o.o. Zavidovići („Službene novine Zeničko-dobojskog kantona“ broj 12/17), člana 7. i 8. Zakona o ministarskim, vladinim i drugim imenovanjima Federacije Bosne i Hercegovine ( „Službene novine FBiH“, broj: 12/03, 34/03 i 65/13), i Odluke Odbora za reviziju Javnog preduzeće „Šumsko-privredno društvo Zeničko-dobojskog kantona“ d.o.o. Zavidovići o raspisivanju Javnog konkursa za izbor i imenovanje direktora Odjela za internu reviziju broj: 04/02-1-15 /24 od 21.11.2024. godine, Javno preduzeće „Šumsko-privredno društvo Zeničko-dobojskog kantona“ d.o.o. Zavidovići, objavljuje :

 **J A V N I K O N K U R S**

**ZA IZBOR I IMENOVANJE DIREKTORA ODJELA ZA INTERNU REVIZIJU JAVNOG PREDUZEĆA “ŠUMSKO-PRIVREDNO DRUŠTVO ZENIČKO-DOBOJSKOG KANTONA” D.O.O. ZAVIDOVIĆI**

**I PREDMET JAVNOG KONKURSA**

Raspisuje se javni konkurs za izbor direktora Odjela za internu reviziju Javnog preduzeća “Šumsko-privredno društvo Zeničko-dobojskog kantona” d.o.o. Zavidovići.

**II OPIS POZICIJE**

Dužnosti direktora Odjela za internu reviziju su utvrđene članovima 30. , 32. i 33. Zakona o javnim preduzećima u FBiH („Službene novine FBiH“, broj: 8/05, 81/09, 22/09 i 109/12) i Statutom Javnog preduzeća „Šumsko-privredno društvo Zeničko-dobojskog kantona „ d.o.o. Zavidovići („Službene novine Zeničko-dobojskog kantona“ broj 12/17).

**III MANDAT I NAKNADA ZA RAD**

Imenovanje direktora Odjela za internu reviziju se vrši na period od 4 godine od dana imenovanja .

Imenovanje direktora Odjela za internu reviziju vrši Odbor za reviziju Društva većinom glasova na osnovu provedenog javnog konkursa.

Direktor Odjela za internu reviziju ima pravo na naknadu za rad. Naknada za rad, prava i obaveze direktora Odjela za internu reviziju urediće se ugovorom koji se zaključuje na osnovu odluke Nadzornog odbora Društva.

**IV OPĆI I POSEBNI USLOVI**

Svi kandidati koji apliciraju na javni konkurs moraju ispunjavati opće i posebne uslove.

**1. Opći uslovi:**

1. da je državljanin Bosne i Hercegovine,
2. da je stariji od 18 godina,
3. da nije otpušten iz državne službe kao rezultat disciplinske mjere (bilo na nivou države ili entiteta) u periodu od 3 (tri) godine prije dana objavljivanja upražnjene pozicije,
4. da se na kandidata ne odnosi član IX.1. Ustava Bosne i Hercegovine,
5. da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima Federacije Bosne i Hercegovine (“Službene novine Federacije Bosne i Hercegovine “ broj: 12/03, 34/03 i 65/13),
6. da nije član organa zakonodavne, izvršne ili sudske vlasti ili savjetnik u smislu Zakona o sukobu interesa u organima vlasti u Federaciji Bosne i Hercegovine (“Službene novine Federacije Bosne i Hercegovine “broj: 70/08),
7. da nema privatni i/ili finansijski interes u Društvu da nije član Odbora za reviziju, Nadzornog odbora i Uprave, zaposlen niti da ima direktni ili indirektni finansijski interes u Društvu, izuzev naknade za rad po osnovu funkcije direktora Odjela za internu reviziju ,
8. da se protiv kandidata ne vodi krivični postupak
9. da kandidat nije osuđivan za krivično djelo nespojivo sa imenovanjem na dužnost direktora Odjela za internu reviziju za koju se kandiduje, 5 (pet) godina od dana pravosnažnosti presude , isključujući vrijeme zatvorske kazne,
10. da mu nije izrečena zaštitna mjera zabrane obavljanja aktivnosti, 3 (tri) godine od dana pravosnažnosti odluke o izrečenoj zaštitnoj mjeri za poziciju za koju se kandiduje.

**2. Posebni uslovi:**

1. visoka stručna sprema,VII stepen stručne spreme /završeno visoko obrazovanje prvog ( najmanje 240 ECTS bodova), drugog ili trećeg ciklusa Bolonjskog sistema studiranja- ekonomski fakultet
2. najmanje 5 (pet) godina radnog iskustva nakon sticanja visoke stručne spreme na poslovima revizije i računovodstva, od kojih je najmanje 3 (tri) godine radnog iskustva stečenog na poslovima revizije
3. da posjeduje cerifikat ovlaštenog revizora sa validnom licencom Federalnog ministarstva finansija
4. da posjeduje stručno znanje iz oblasti rada i organizacije privrednih društva i/ili institucija,
5. komunikacijske i organizatorske sposobnosti,
6. sposobnost tumačenja ekonomskih i pravnih analiza i propisa

**V POTREBNA DOKUMENTACIJA**

Uz **prijavu** na javni konkurs, koja treba sadržavati **kraću biografiju, adresu, kontakt telefon i e-mail** adresu , kandidati su dužni priložiti **original ili ovjerene kopije** dokumenata kao dokaz o ispunjavanju općih i posebnih uslova javnog konkursa **ne starije od 3 (tri) mjeseca od dana objave javnog konkursa** , i to :

1. Uvjerenje o državljanstvu ili CIPS potvrda ,
2. Izvod iz matične knjige rođenih,
3. Univerzitetska/fakultetska diploma,
4. Uvjerenje/potvrda o radnom iskustvu nakon sticanja visoke stručne spreme u trajanju najmanje 5 godina na poslovima revizije i računovodstva od kojih je najmanje 3 (tri) godine radnog iskustva stečenog na poslovima revizije,
5. Certifikat ovlaštenog revizora sa validnom licencom Federalnog ministarstva finansija,
6. Referenc lista obavljenih revizija,
7. Ovjerena izjava da nije otpušten iz državne službe kao rezultat disciplinske mjere (bilo na nivou države ili entiteta) u periodu od 3 (tri) godine prije dana objavljivanja upražnjene pozicije,
8. Ovjerena izjava da se na kandidata ne odnosi član IX.1. Ustava Bosne i Hercegovine,
9. Ovjerena izjava da ne vrši funkciju u političkoj stranci u smislu člana 5. Zakona o ministarskim, vladinim i drugim imenovanjima FBiH (“Službene novine Federacije Bosne i Hercegovine” broj: 12/03, 34/03 i 65/13),
10. Ovjerena izjava da nije član organa zakonodavne, izvršne ili sudske vlasti ili savjetnik u smislu Zakona o sukobu interesa u organima vlasti u Federaciji Bosne i Hercegovine (“Službene novine Federacije Bosne i Hercegovine “broj: 70/08),
11. Ovjerena izjava da nije član Nadzornog odbora, Odbora za reviziju, Uprave, zaposlenik Društva i da nema privatni i/ili finansijski interes u Društvu izuzev naknade koju će primati za obavljanje funkcije direktora Odjela za internu reviziju na koju aplicira,
12. Uvjerenje da kandidatu nije izrečena zaštitna mjera zabrane obavljanja aktivnosti 3 (tri) godine od dana pravosnažnosti odluke o izrečenoj mjeri izdato od nadležnog Općinskog suda prema mjestu prebivališta kandidata.
13. Uvjerenje da se protiv kandidata ne vodi krivični postupak izdato od nadležnog suda
14. Uvjerenje da kandidat nije osuđivan za krivično djelo nespojivo sa imenovanjem na dužnost direktora Odjela za internu reviziju za koju se kandiduje, 5 (pet) godina od dana pravosnažnosti presude , isključujući vrijeme zatvorske kazne , izdato od nadležnog MUP-a,

**NAPOMENA**

**Dokaz iz tačke 12.,13. i 14. posebnih uslova ( ne starije od 3 mjeseca od dana objave javnog konkursa), dužan je dostaviti kandidat predložen za konačno imenovanje u roku koji se odredi odlukom o izboru kandidata.**

Kandidati mogu dostaviti na jednom obrascu ovjerene izjave o uslovima iz tački c), d), e) , f) i g) općih uslova Javnog konkursa.

Kandidati koji ispunjavaju uslove propisane Javnim konkursom bit će stavljeni na listu sa užim izborom i pozvani na intervju pred Odbor za reviziju Društva.

Prije održavanja intervjua kandidati će biti pozvani da daju podatke o ranijim neposrednim rukovodiocima od kojih se mogu zatražiti dodatne preporuke i informacije o njihovom dosadašnjem radu i dužni su popuniti obrazac u kojem će iznijeti bilo koje pitanje ili mogućnost koja bi mogla dovesti do sukoba interesa u slučaju da dođe do njegovog imenovanja.

Prilikom procjene posebnih uvjeta, kriteriji navedeni pod tačkama d) do f) izraziće se u bodovima od 1-5 .

Pri ocjenjivanju ovih posebnih uslova uzet će se u obzir : znanje i razumijevanje poslovnih izvještaja, poznavanje privrednog zakonodavstva, sposobnost prepoznavanja, zastupanja i zaštite interesa privrednog društva, inicijativnost i neovisnost u radu i donošenju odluka.

Kandidat kojeg nakon intervjua većinom glasova izabere Odbor za reviziju Društva, smatraće se da je najuspješnije prošao otvorenu konkurenciju.

U slučaju kada postoje dokazi da u postupku provođenja procedure Javnog konkursa nisu ispoštovani principi ili postupci utvrđeni Zakonom o ministarskim, vladinim i drugim imenovanjima FBiH, zainteresovana stranka može podnijeti prigovor na konačno imenovanje u skladu sa odredbama ovog zakona.

Lični podaci o podnosiocima prijava na javni konkurs su tajni i mogu se prikupljati i obrađivati samo u skladu sa Zakonom o zaštiti ličnih podataka BiH (“Službeni glasnik BiH”, broj: 47/06, 76/11 i 89/11).

Tekst javnog konkursa će biti objavljen na web stranici Društva (www.spdzdk.ba) i web stranici Zeničko-dobojskog kantona ( www.zdk.ba) , Službenim novinama Federacije Bosne i Hercegovine i sažetak teksta javnog konkursa dnevnom listu “Dnevni avaz”.

**Javni konkurs ostaje otvoren 15 (petnaest) dana od dana zadnjeg objavljivanja.**

Nepotpune i neblagovremene prijave neće se uzeti u razmatranje.

Prijave sa traženom dokumentacijom dostaviti u zatvorenoj koverti lično na protokol preduzeća ili poštom preporučeno na adresu:

 **JAVNO PREDUZEĆE “ŠUMSKO-PRIVREDNO DRUŠTVO**

**ZENIČKO-DOBOJSKOG KANTONA „d.o.o. ZAVIDOVIĆI**

**Ulica Alije Izetbegovića broj 25.**

**72220 Zavidovići**

 **sa naznakom: “Prijava na javni konkurs za direktora Odjela interne revizije”**

 **– NE OTVARATI-**

Broj:04/02-1-15-1 /24

Datum: 21.11.2024.godine